

# G U V E R N U L R O M Â N I E I

***HOTĂRÂRE***

***privind aprobarea Strategiei Naționale Anticorupție 2021- 2025 și a documentelor aferente***

În temeiul art. 108 din Constituţia României, republicată şi al art. 25 lit. e) din Ordonanța de Urgență nr. 57 din 3 iulie 2019 privind Codul administrativ

Guvernul României adoptă prezenta hotărâre.

Art. 1 – Se aprobă Strategia Națională Anticorupție 2021- 2025, prevăzută în anexa nr. 1, denumită în continuare strategia.

Art. 2 - Se aprobă seturile de indicatori de performanță, riscurile asociate obiectivelor și măsurilor din strategie, prevăzute în anexa nr. 2.

Art. 3 – Se aprobă inventarul măsurilor preventive, precum și indicatorii de evaluare, prevăzuți în anexa nr. 3.

Art. 4 - Se aprobă standardul general de publicare a informațiilor de interes public, prevăzut în anexa nr. 4.

Art. 5 - Se aprobă standardul de publicare a informațiilor de interes public privind întreprinderile publice, prevăzut în anexa nr. 5.

Art. 6 – (1) Până la finalul lunii martie 2022, toate instituțiile și autoritățile publice centrale și locale, inclusiv cele subordonate, coordonate, aflate sub autoritate, precum și întreprinderile publice îndeplinesc procedurile privind asumarea unei agende de integritate organizaţională, iar până la finalul lunii iunie 2022 elaborează, adoptă, diseminează în cadrul instituției și transmit Ministerului Justiției planurile de integritate aferente.

(2) Planurile de integritate se aprobă prin ordin sau decizie a conducerii instituțiilor și autorităților prevăzute la alin. (1).

(3) Prin actul prevăzut la alin. (2) se desemnează coordonatorul implementării planului de integritate, la nivel de funcție de conducere, precum și persoanele de contact, la nivel de funcție de execuție. Atribuțiile persoanelor astfel desemnate se detaliază prin ordin, decizie sau fișa postului, după caz.

Art. 7. - Anexele nr. 1 - 5 fac parte integrantă din prezenta hotărâre.

**PRIM MINISTRU**

 **Florin-Vasile CÎŢU**

Nr.

București